open-index/open-wikipedia-markdown huggingface dataset:
Tokong Ular

**Tokong Ular**  terletak di Sungai Kluang, Bayan Lepas, Pulau Pinang, Malaysia dan kemungkinannya satu-satunya tokong sebegini di dunia. Tokong ini dipenuhi asap colok. Ular-ular ini dipercayai dijadikan tidak merbahaya oleh asap suci, tetapi sebagai langkah keselamatan, ular-ular ini turut dibuang kelenjar bisa tetapi masih mengekalkan taring mereka. Pelawat dinasihatkan agar tidak mengambil ular dan meletakkannya ke atas badan mereka untuk bergambar. Pemuja tempatan percaya bahawa ular yang terdapat di sana datang ke tokong itu secara sendirinya.

## Perihal

**Tokong Ular**  ialah sebuah tokong Cina yang terletak di Bayan Lepas, Daerah Barat Daya, Pulau Pinang, Malaysia. Ia dibina pada tahun 1805 untuk Qingshui (Tuan Qingshui atau Chor Soo Kong)  seorang Shen bhikkhu Buddha. Penganut dari jauh seperti Singapura, Taiwan dan China datang untuk berdoa di Tokong pada hari lahir rahib itu (hari keenam dalam bulan lunar pertama).
## Sejarah
Tokong itu dibina pada tahun 1805 untuk menghormati Qingshui (Chor Soo Kong) (juga dikenali sebagai Master Qingshui), seorang bhikkhu Buddha yang hidup semasa Dinasti Song (960–1279). kerana banyak mukjizat dan kebaikannya terutama dalam menyembuhkan orang sakit dan memberi perlindungan kepada ular. Apabila struktur tokong siap pada tahun 1800-an, ular yang berasal dari spesies *tropidolaemus wagleri (Viper pit Wagler)* dilaporkan muncul dengan sendirinya.

## Ciri-Ciri
Tokong itu dipenuhi dengan asap pembakaran kemenyan dan pelbagai jenis pit viper. viper dipercayai tidak berbahaya oleh asap keramat itu, tetapi sebagai langkah keselamatan, ular-ular tersebut telah dinyahbisa tetapi masih mempunyai taring yang utuh. Spesies ular lain juga terdapat di tokong . Pelawat diberi amaran supaya tidak mengambil reptilia dan meletakkannya pada badan mereka untuk mengambil gambar. Selain ular, dua telaga bata yang dikenali sebagai "Telaga Mata Naga/Telaga Air Suci Naga" terletak di dalam tokong bersama dengan dua loceng loyang gergasi. Pada tahun 2005, pusat pembiakan ular telah ditubuhkan di tokong.


File:Penang 071.jpg|Papan tanda tokong di dalam perkarangannya.
File:Snake Dance.jpg|Tarian ular di perkarangan tokong pada waktu malam.
File:Penang 070.jpg|Kawasan luar tokong.
File:Penang 067.jpg|Pit viper (Viper ular) di dalam tokong.


## Rujukan

## Pautan luar

* http://www.tourismpenang.gov.my/page.cfm?name=at02b_06
* http://www.malaysiasite.nl/snaketempleng.htm
* Penang Tourist Attraction-Snake-Temple
Night at the Museum

***Night at the Museum*** (**Malam di Muzium**) ialah suatu filem komedi tegang terbitan Amerika Syarikat yang mula ditayangkan pada tahun 2006. Filem ini diarah oleh Shawn Levy dan dilakonkan oleh kebanyakan pelakon komedi ternama seperti Ben Stiller, Robin Williams, Dick Van Dyke, Mickey Rooney, Owen Wilson, Bill Cobbs, dan ramai lagi.

## Sinopsis
Filem ini mengisahkan seorang bapa, Larry Daley yang menganggur dan ingin mendapatkan kerja untuk menambat hati anaknya. Setelah mendapatkan kerja di muzium sebagai pengawal pada waktu malam, tidak disangka semua pameran bersejarah menjadi hidup ketika waktu malam. Kegamatan suasana malam itu amat memeranjatkan Larry yang hari demi hari belajar untuk hidup dalam keadaan itu.

Perselisihan ditambah apabila bekas pengawal muzium itu ingin mencuri tablet emas Ahkmenrah yang merupakan kunci kepada nyawa semua pameran di muzium pada waktu malam. Dengan bantuan anaknya sendiri, dan semua tokoh yang ada di muzium itu, mereka cuba mengalahkan pencuri itu dan mendapatkan kembali tablet emas tersebut.

## Pelakon
* Ben Stiller - Larry Daley
* Carla Gugino - Rebecca
* Dick Van Dyke - Cecil
* Mickey Rooney - Gus
* Bill Cobbs - Reginald
* Jake Cherry - Nick Daley
* Ricky Gervais - Dr. McPhee
* Robin Williams - Teddy Roosevelt
* Kim Raver - Erica Daley
* Patrick Gallagher - Atilla Si Hun
* Rami Malek - Ahkmenrah
* Pierfrancesco Favino - Christopher Columbus
* Charlie Murphy - Pemandu teksi
* Steve Coogan - Octavius
* Owen Wilson - Jedediah
* Mizuo Peck - Sacagawea
* Kerry van der Griend, Dan Rizzuto, Matthew Harrison, Jody Racicot - Orang ''Neanderthal''
* Paul Rudd - Don
* Anne Meara - Debbie
* Martin Christopher - Lewis
* Martin Sims - Clark
* Randy Lee, Darryl Quon, Gerald Wong, Paul Chih-Ping Cheng - Orang Hun
* Teagle F. Bougere - Guru (Mike)
* Pat Kiernan - Pembaca berita
* Nico McEown, Meshach Peters - Rakan
* Matthew Walker - Ahli politik
* Jason McKinnon - Pekerja
* Jason Vaisvila, Cade Wagar - Orang Viking
* Cory Martin - Tentera Terra Cotta
* Brad Garrett - Kepala Pulau Easter
* Crystal si Monyet - Dexter

## Pautan luar
* Tapak Rasmi 
* Treler Rasmi
* 
* Ulasan-ulasan Night at the Museum di Metacritic
* Pautan langsung ke Treler Antarabangsa
* Ulasan video independentfilm.com bersama Mizuo Peck yang melakonkan Sacagawea
* Ulasan ''Night at the Museum'' di Revyu.com 
* Ulasan Night At The Museum di *[[Variety.com]]*
Vincent Crabbe

**Vincent Crabbe** (lahir 1980) merupakan salah satu watak rekaan dalam siri *[[Harry Potter]]* karya J. K. Rowling. Crabbe adalah pelajar sekolah Hogwarts dan merupakan ahli Slytherin. Bersama-sama dengan Gregory Goyle, dia hampir selalu dilihat bersama-sama dengan ketua kumpulannya, Draco Malfoy.

Crabbe digambarkan sebagai seorang yang bertubuh besar, dengan tangan seperti gorila, dan mempunyai potongan rambut seperti mangkok puding. Dia adalah seorang yang sangat kejam tetapi juga sangat bodoh, sehingga dia lebih mirip seperti "pengikut" Malfoy berbanding rakannya. Dalam *[[Harry Potter dalam Kumpulan Phoenix]]*, dia diambil sebagai salah seorang ahli Skuad Penyoalsiasat yang ditubuhkan oleh Profesor Umbridge.

Crabbe merupakan anak Crabbe Sr. yang merupakan Death Eater. Crabbe dan Goyle muncul pernah muncul sebagai ahli baru pasukan Quidditch Slytherin dan bermain sebagai Beater melawan pasukan Quidditch Gryffindor pada tahun kelima mereka di Hogwarts. Setelah Harry menangkap Snitch, dia melepaskan kemarahannya dengan melemparkan Bludger ke belakang Harry yang menyebabkan Harry terjatuh dari penyapunya. Anehnya, dia hanya menerima hukuman ringan iaitu menulis perkataan. 

Pada tahun keenamnya, Crabbe bersama dengan Goyle membantu Malfoy melaksanakan misinya di Bilik Keperluan. Buat pertama kalinya, Crabbe bertengkar dengan Malfoy. Ketika Malfoy meninggalkan Hogwarts di akhir penggal, mereka sangat kesepian. 

Dalam buku Deathly Hallows, Crabbe berada di pihak Death Eater. Neville menceritakan bahawa dia dan Goyle sangat senang sekali kerana mereka merupakan yang terbaik dalam melakukan Sumpahan Cruciatus di kelas Pertahanan Terhadap Ilmu Hitam. Neville mengatakan, bahawa saat itu merupakan *"buat pertama kali mereka yang terbaik dalam segala hal" *. Dalam Peperangan Hogwarts, Crabbe tewas di Bilik Keperluan. 

Dalam filem, watak Crabbe dimainkan oleh Jamie Waylett.
Hospital Queen Elizabeth, Kota Kinabalu

**Hospital Queen Elizabeth** merupakan sebuah hospital kerajaan yang terletak di Kota Kinabalu, Sabah, Malaysia. Hospital ini dahulunya beroperasi di bangunan asal yang dikenali sebagai Hospital Jesselton, disiapkan pada tahun 1957. Pada tahun 1981, hospital ini telah berpindah operasi ke bangunan baharu dan dinamakan Hospital Queen Elizabeth sempena nama pemerintah kerajaan British, Ratu Elizabeth II. Hospital itu dinamakan namanya bagi memperingati sumbangan pembangunan daripada kerajaan British sepanjang pemerintahannya di Borneo Utara, yang juga ialah sebuah koloni Mahkota British. Ratu Elizabeth II pernah membuat lawatan ke Hospital Jesselton pada tahun 1971.

Bangunan utama hospital ini dibina pada akhir tahun 1970-an oleh Jabatan Kerja Raya (JKR) dan bangunan tersebut telah diserahkan semula kepada pihak hospital pada tahun 1981. Bangunan utama tersebut ialah sebuah bangunan lapan tingkat.

## Perpindahan
Pada 24 Oktober 2008, Menteri Kesihatan Datuk Liow Tiong Lai menyatakan bahawa hospital ini akan ditutup sementara waktu berikutan hasil kajian pihak konsesi iaitu Syarikat Faber Mediserve dan Jabatan Kerja Raya (JKR) Sabah mendapati kerosakan serius di Blok Menara Utama dan Podium, Blok Forensik dan Rumah Boiler. Pesakit dipindahkan ke hospital lain atau ke pusat perubatan swasta.

Ketua Menteri Sabah , Datuk Musa Aman bersetuju memberikan tanah tapak baru yang lebih sesuai dan strategik bagi pembinaan semula hospital untuk penduduk Kota Kinabalu. Presiden Persatuan Pengguna Sabah (Cash), Datuk Patrick Sindu mencadangkan lokasi yang sesuai ialah berhampiran dengan Lapangan Terbang Antarabangsa Kota Kinabalu dan bandar Kota Kinabalu atau di kawasan sepanjang Lebuh raya Donggongon-Kapayan. Kerajaan negeri perlu memberi pampasan kepada pemilik tanah dan mendapatkannya bagi membina hospital.

## Permasalahan
* Pada 3 Jun 2007, Menteri Kesihatan Datuk Seri Dr Chua Soi Lek menyatakan 25 peratus pesakit dalaman di Hospital Queen Elizabeth di Kota Kinabalu adalah warga asing dari Indonesia dan Filipina. Ada antara mereka mengidap batuk kering, Hepatitis B, siplis dan HIV. Hospital mereka menggunakan pelbagai kemudahan seperti bantal, kipas angin dan termos air hospital.

## Alamat
Hospital Queen Elizabeth
Karung Berkunci No 2029
88586 Kota Kinabalu   
Sabah
Malaysia

## Rujukan
Ruang

Konsep **ruang** telah telah menjadi perhatian banyak ahli falsafah dan cendekiawan sepanjang sejarah manusia. Istilah ini digunakan dengan bezanya dalam berbagai bidang kajian, seperti falsafah, matematik, astronomi dan psikologi sehingga sukar untuk memberikan suatu makna sejagat yang jelas dan tidak berkontroversi tanpa memandang konteks yang sesuai. Terdapat pula percanggahan tentang adakah ruang itu sendiri dapat diukur atau merupakan sebahagian dari sistem pengukuran. Ilmu sendiri menganggap bahawa ruang adalah suatu kesatuan asas, iaitu suatu kesatuan yang tidak dapat ditakrifkan oleh kesatuan yang lain.
Malin Kundang (sinetron)

***Malin Kundang*** adalah salah sebuah drama lipur lara Indonesia yang pernah ditayangkan SCTV dan di Malaysia dahulunya di RTM2, TV3 (untuk beberapa episod) dan  TV9.

## Sinopsis
Malin adalah seorang anak tunggal yang tinggal bersama ibunya, Zainab, di Padang, Sumatera Barat. Zainab adalah seorang janda yang menerima jahitan untuk menanggung anaknya selain sebagai buruh tani disawah milik Pak Salim. Pak Salim adalah tuan tanah dan dia sangat menginginkan Zainab untuk menjadi istrinya. Malin mengetahui hal itu, namun dia sangat tidak setuju lalu membenci Pak Salim. 

Lily adalah anak Pak Salim yang sangat mencintai Malin. Namun, tentu cintanya bertepuk sebelah tangan, semata-mata kerana Malin sangat membenci ayahnya, Pak Salim, sehingga Malin tidak mahu membalas cinta Lily malah tidak mahu mengenali Lily.

Untuk mengejar mimpinya untuk menjadi orang kaya, akhirnya Malin pergi merantau ke Jakarta dan meninggalkan ibunya sendiri dikampung. Bengkel milik Pak Harun, saudara dikampungnya, yang ada di Jakarta adalah menjadi tujuan utama Malin agar ia bisa tinggal dan menetap di Jakarta. Tapi, di tengah perjalanannya mencari alamat bengkel Pak Harun, Malin dirompak yang mengakibatkan seluruh barang termasuk dompet yang menyimpan alamat tujuannya di Jakarta hilang. 

Di Jakarta, Malin berkenalan dengan seorang gadis, Kartika, yang kaya-raya dan yang akhirnya mereka menjalin hubungan cinta.

Lama tak ada khabar berita dari Malin menambahkan kerisauan Zainab terhadap nasib anaknya diperantauan, akhirnya Zainab memutuskan untuk pergi ke Jakarta ditemani oleh Lily dengan berbekal wang simpanan Lili. 

Namun, di Jakarta, Malin tidak mengaku yang Zainab ibunya. Setelah dirampas harta Kartika, Kartika dibunuh lalu mengahwini anak seorang peniaga jutawan iaitu Jenny dan berhasrat juga untuk merampas semua harta kekayaan keluarga itu. Kekalutan Malin untuk menjadi kaya dan membolot harta menyisih dan membuang Zainab dan menyusahkan orang di sekelilingnya hingga dia mendapat balasan yang setimpal.

## Pelakon

## Anugerah
Drama lipur lara ini memenangi Anugerah Program Ngetop SCTV pada tahun 2005.

## Lihat pula
*Malin Kundang
Zam Zam Cola

**Zam Zam Cola** **(زم زم كولا)** ialah minuman ringan berperisa kola yang dihasilkan di Iran. Terkenal di bahagian Timur Tengah, orang di sana menikmati minuman ringan dan menghargai produk selian brangan Amerika Syarikat seperti Pepsi dan Coca-Cola dengan alasan politik. Produk ini juga dijual di Eropah.

Nama produk ini diambil dari Telaga Zamzam, di kota suci Islam Makkah, yang dibawa oleh malaikat Jibril untuk memberi minum Siti Hajar dan Ismail. 

## Lihat juga
*Parsi Cola
*Mecca-Cola
*Qibla Cola
*Evoca Cola

## Pautan luar
* Zam Zam Cola website
Mecca-Cola

**Mecca-Cola** ialah minuman berkarbonat berperisa kola yang merupakan produk utama **Mecca Cola World Company**, dipasarkan sebagai produk alternatif AS seperti Coca-Cola dan Pepsi-Cola. Nama produk ini mengandung transliterasi abjad Latin untuk &#1605;&#1603;&#1577; &#1575;&#1604;&#1605;&#1603;&#1585;&#1605;&#1577; (Makkah al-Mukarramah, atau "Makkah", bahasa Inggeris:*Mecca*), kota suci Islam di Arab Saudi. 

Dilancarkan di Perancis pada November 2002, oleh usahawan Tawfik Mathlouthi, sebagai alat membantu rakyat Palestin dengan menyediakan keperluan buat produk alternatif di negara Eropah. Minuman ini diilhamkan daripada minuman ringan Iran yang terkenal, Zam Zam Cola, dan sangat popular di Arab Saudi dan Bahrain, dan diputuskan pelancaran patennya sendiri ketika ia tidak bersetuju dalam kontrak pengedaran bersama Zam Zam Cola. Dalam giliran, Mecca-Cola mengilhamkan pembentukan Qibla Cola. 

Kini, Mecca-Cola dijual secara meluas di Timur Tengah dan di daerah tertentu seperti di Eropah, Asia, dan Afrika. Walaupun produk ini diciptakan di Perancis, kini perusahaan ini berpusat di Dubai, Emiriah Arab Bersatu. Salah satu perjanjiannya ialah untuk menyumbang 10% keuntungannya untuk projek kemanusiaan (seperti sekolah) di daerah Palestin, dan 10% lainnya untuk sumbangan amal di negeri-negeri minuman ini dijual. Pendiriannya yang tidak berkompromi ini ditonjolkan melalui slogan syarikat ini, yang muncul di semua barangannya: "*No more drinking stupid, drink with commitment!*" ("Tidak lagi minum begitu sahaja, minum dengan kesungguhan!")

Di samping penghasilan kola, syarikat ini juga menjual minuman ringan berperisa buah dibawah nama Mecca-Cola. Syarikat ini juga ialah penaja &mdash; dan minuman rasmi &mdash; Sidang OIC pada Oktober 2003 yang diadakan di Malaysia.

## Rujukan
* Mecca Cola challenges US rival *[[BBC News]]* - 8 Januari 2003
* Islamic cola 'selling well in Saudi' *[[BBC News]]* - 21 Agustus 2002
* 'Islamic' cola benefits from boycott *[[BBC News]]* - 21 Mei 2002

## Pautan luar
* Mecca-Cola
Kopi Turki

**Kopi Turki** ( ,  *Turḱakan surc*,  *Tourkikos kafes*, ) ialah cara penyediaan dan penyajian minuman kopi dapat dijumpai di Timur Tengah, Afrika Utara, Kaukasus, Balkan dan beberapa lokasi di Eropah Timur; ia melibatkan penyeduhan kisaran halus biji-biji ini yang tidak bertapis. 

## Penyediaan
Biji kopi jenis Arabica yang paling digemari dalam penyediaan ini, namun jenis Robusta atau campuran kedua-duanya juga boleh digunakan.

Biji-biji ini dipanggang dan digiling halus, baik sendiri dengan tangan mahupun sudah tersedia. Serbuk kawa dituangkan air dan dicampur dengan gula dalam sebuah bekas khas iaitu *cezve* atau *ibrik* sehingga mendidih. Bekas ini diangkat sebaik sempat membuih di mana air dituangkan satu pertiga dalam cawan khas di mana keladak kopi dibenarkan mendap; lebihan ini dipanaskan semula sehingga ada yang meminta tambah lagi.

Air seduhan ini adakala diperisakan dengan rempah ratus seperti buah pelaga, damar mastik, salep, atau ambergris.

## Sejarah
Bukti peminuman kopi terawal datang dari Yemen abad ke-15. Menjelang lewat abad ke-15 dan awal abad ke-16, kopi sudahpun tersebar ke Kaherah dan Mekah. Dalam tahun 1640-an, periwayat Uthmaniyah, İbrahim Pecevi melaporkan pembukaan kedai kopi pertama di Istanbul.

## Catatan

## Pautan luar
* Turkish Coffee Information Site
* About Turkish Coffee at Turkishcook.com
* Turkish Coffee Tutorial at Ineedcoffee.com
* Turkish Coffee - A Historical Background
* Brewing Turkish Coffee article and discussion at Coffeegeek.com
* Turkish Coffee Store
* Turkish Coffee Mehmet Efendi 1871
Bollywood

**Bollywood** (bahasa Hindi: , bahasa Urdu: ) ialah nama tidak rasmi yang diberikan kepada filem Hindi yang berasas di Mumbai, India. Istilah ini sering digunakan secara tidak tepat kepada keseluruhan filem India kerana Bollywood hanyalah sebahagian daripada industri filem India.

Nama Bollywood adalah suatu portmanteau *Bombay* (nama lama Mumbai) dan *[[Hollywood, California|Hollywood]]*, pusat industri filem Amerika. Walaupun sesetengah orang tidak gemar dengan nama tersebut, atas alasan bahawa ia menampakkan industri tersebut seolah-olah kelihatan seperti saudara miskin jika dibandingkan dengan Hollywood, ia masih berterusan digunakan dan sekarang ia mempunyai masukan sendiri dalam Kamus Inggeris Oxford.

Bollywood pada umumnya dirujuk kepada wayang Hindi, walaupun Bahasa Hindustan, substratum umum kepada Hindi dan Urdu, adalah lebih tepat. Bollywood terdiri daripada bahasa-bahasa Hindi, Urdu dan Inggeris. Kegunaan kata-kata madah Urdu juga agak banyak. Perhubungan di antara bahasa Hindi, Urdu, dan Hindustan adalah hal yang masih sangat diperbalah.

Penambahan ketara Bahasa Inggeris India dalam dialog dan lagu juga terdapat dalam filem Bollywood kini. Tidaklah janggal untuk melihat filem yang mencirikan dialog dengan perkataan dan ungkapan, juga ayat penuh berbahasa Inggeris. Kini juga terdapat sebilangan filem penuh berbahasa Inggeris. Berapa filem juga ditayangkan dalam dua atau tiga bahasa (sama ada menggunakan sarikata, atau beberapa runut bunyi).

## Lihat juga
* Pawagam India
* Senarai pelakon Bollywood

## Rujukan

## Pautan luar

* ''National Geographic Magazine'': "Welcome to Bollywood"
* National Institute Of Film and Fine Arts
Fachri Albar

**Fachri Albar** () merupakan seorang pelakon dan pemuzik Indonesia.

## Latar belakang
Beliau merupakan anak kandung vokalis kumpulan God Bless, Ahmad Albar. Beliau merupakan pelakon dalam filem *[[Alexandria]]* dan pelakon televisyen bagi sinetron *[[Malin Kundang]]*.

## Kehidupan peribadi
Fachri Albar merupakan anak lelaki Ahmad Albar dan bekas kekasih Nafa Urbach, Luna Maya, Marsha Timothy dan Mariana Renata.

## Filemografi
### Filem

### Sinetron

* Malin Kundang
* Cahaya Surga
* Sujudku
* Cinta Nia
* Sandra Bukan Nabila
* Tobat Sambel
* Mertua & Menantu
* Para Pencari Tuhan Jilid 7

## Rujukan

## Pautan luar
*
Malin Kundang

**Malin Kundang** merupakan sebuah cerita rakyat yang mengisahkan Malin Kundang iaitu seorang anak tunggal sepasang suami isteri nelayan di Desa Air Manis, Sumatra Barat, Indonesia. 

## Kisah Malin Kundang

Sebelum lahir, Malin ditinggalkan ayahnya yang tidak pernah balik ke desanya dan setelah dia dilahirkan terpaksa dipelihara oleh ibunya dengan keadaan hidup yang penuh penderitaan.

Setelah dewasa Malin meminta keizinan daripada ibunya untuk pergi merantau dengan dibekalkan nasi bungkus daun pisang.Sejak pemergian itu, ibu Malin tidak pernah mendengar khabar berita tentang anaknya itu hingga bertahun-tahun lamanya, sehingga usia ibu itu semakin lanjut dan bongkok dan akhirnya ibu tua itu mendapat berita daripada nakhoda kapal yang dahulu membawa Malin mengatakan anaknya telah berkahwin dengan seorang gadis jelita anak seorang bangsawan yang amat kaya.

## Kepulangan Malin Kundang

Setelah sekian lama menunggu kepulangan Malin, akhirnya pada satu hari sebuah kapal besar yang cantik belayar menuju ke pantai Desa Air Manis. Dalam kemeriahan penduduk Desa Air Manis menyambut ketibaan kapal itu, ternampak seorang anak muda berdiri di anjung kapal, ibu tua percaya anak muda itu ialah anaknya Malin Kundang.
 	
Ibu tua itu memanggil anaknya tetapi isteri Malim yang jelita telah meludahnya. Disebabkan terlalu malu kepada isterinya, Malin terus menendang ibunya. Selepas itu, Malin bersama isterinya terus belayar dengan kapalnya meninggalkan Desa Air Manis dan setelah melihat kapal kenaikan anaknya semakin jauh di tengah laut, orang tua itu terlalu sedih atas perbuatan anaknya.

## Sumpahan Ibu Malin Kundang

Dengan linangan air mata, akhirnya dia menadah tangan ke langit sambil berseru dengan hati yang amat sedih dan pilu kepada Tuhan, "Tuhanku, kalau memang benar dia Malin Kundang, aku sumpah menjadi batu."

Tidak lama kemudian, tiba-tiba datanglah angin kencang dengan ombak besar bergulung-gulung hingga larut malam dan apabila matahari pagi memancar sinarnya, di kaki bukit di pinggir Desa Air Manis ternampak kepingan kapal yang telah menjadi batu. Hingga kini batu Malin Kundang di pinggir bukit Desa Air Manis terus menjadi tumpuan pelancong dalam dan luar negara dan bukit Desa Air Manis menjadi saksi peristiwa tersebut.

## Cerita-cerita yang seumpamanya
# Si Tanggang
# Nakhoda Manis

## Lihat juga
* Batu Malin Kundang
Hospital Batu Gajah

**Hospital Batu Gajah** merupakan sebuah hospital kerajaan yang terletak di atas changkat di Batu Gajah, Perak, Malaysia. Beberapa pejabat kerajaan dan sekolah  terletak berhampiran hospital ini.

## Alamat
Hospital Batu Gajah
Jalan Changkat
31000 Batu Gajah
Perak Darul Ridzuan
Malaysia

## Pautan luar

*  Laman Kementerian Kesihatan.
Hospital Changkat Melintang

**Hospital Changkat Melintang** merupakan sebuah hospital kerajaan yang terletak di Perak, Malaysia. Ia  terletak kira-kira enam kilometer dari Pekan Bota Kanan.

Hospital Changkat Melintang dilengkapi dengan 50 katil sebagai salah satu  antara usaha kerajaan  memastikan tahap kesihatan penduduk luar bandar berada terjaga. 2011

Hospital Changkat Melintang telah mula dibina pada tahun 1971 dengan keluasan kira-kira 8.4 hektar. Hospital Changkat Melintang telah dibuka secara rasmi pada 23 Febuari 1973 oleh Perdana Menteri Malaysia yang kedua iaitu Tun Haji Abdul Razak bin Haji Dato' Hussein. Hospital Changkat Melintang menawarkan perkhidmatan seperti rawatan untuk pesakit luar, klinik pakar, rawatan harian, farmasi, wad bersalin, rawatan kecemasan dan pelbagai lagi.

Selain itu, Hospital Changkat Melintang turut dilengkapi dengan  kemudahan lain kepada pengunjung seperti surau, kantin, taman permainan kanak-kanak, telefon awam dan pelbagai lagi.

Selain  perkhidmatan rawatan di Hospital Changkat Melintang, penduduk sekitar Bota Kanan juga boleh mendapatkan rawatan kesihatan yang disediakan di Klinik Desa Bota Kanan yang terletak kira-kira tiga kilometer dari Pekan Bota Kanan.

Hospital Changkat Melintang turut menawarkan rawatan untuk penagih dadah iaitu Klinik Terapi Gantian Metadon bermula sejak 15 Jun 2011 sebagai bantuan kepada mereka yang ingin pulih dari penyalahgunaan dadah.

Kini Hospital Changkat Melintang telah dipindahkan operasi pada 29 November 2024 sepenuhnya ke Hospital Seri Iskandar yang akan memberikan pelbagai kemudahan kesihatan yang menyeluruh kepada rakyat setempat, berserta dengan fasiliti moden dan komprehensif, dan meningkatkan akses perkhidmatan kesihatan serta memenuhi keperluan rawatan pesakit dengan lebih efisien. 

Hospital Changkat Melintang berkemungkinan akan menjadi sebagai step-down ward dan Kementeran Kesihatan dalam proses untuk menilai potensi hospital ini untuk dijadikan pusat hemodialisis, terutamanya bagi pesakit-pesakit yang berhampiran

## Alamat
Hospital Changkat Melintang
32900 Lambor Kanan
Bota, Perak
Malaysia
No. Telefon: 05-3761333
No. Faks: 05-3761400

## Rujukan
  

## Pautan luar
*  Laman Kementerian Kesihatan.
* Hospital Changkat Melintang
Hospital Grik

**Hospital Grik** merupakan sebuah hospital kerajaan yang terletak di Perak, Malaysia.

## Alamat
Hospital Grik
Jalan Intan
33000 Grik
Perak
Malaysia
No. Telefon : 05-7911333
No. Fax : 05-7911945
 
 
## Pautan luar
*  Laman Kementerian Kesihatan.
Dashi

ialah sejenis pati atau stok masakan yang digunakan dalam masakan Jepun. Pati ini dibuat dari sari ''kombu'' dan ''katsuobushi'' yang dimasukkan ke dalam air mendidih dan ditapis sesudah *katsuobushi* tenggelam di dalam air. Selain *katsuobushi*, *dashi* juga sering dibuat daripada sari bahan yang lain seperti ''sababushi'', *niboshi* (sardin muda yang telah dikeringkan) dan cendawan ''shiitake'' kering.

Dashi segera yang berbentuk serbuk sering digunakan sebagai pengganti *dashi*. Bergantung pada jenis masakan, *dashi* juga boleh ditambah dengan *shōyu* (kicap masin), mirin, cuka dan miso.

## Kaedah pembuatannya
*Dashi* dibuat dengan merendam *kombu*, *shiitake* ataupun *niboshi* di dalam air biasa selama beberapa jam. Bahan-bahan ini kemudian direbus hingga hampir mendidih. Jenis *dashi* yang dihasilkan bergantung kepada bahan utama yang digunakan sebelum proses merebus itu sendiri berlaku:
* *Kombu dashi* dibuat dari merendam *kombu* di dalam air dan direbus hingga hampir mendidih.
* *Shiitake dashi* dibuat dengan merendam cendawan *shiitake* kering di dalam air biasa.
* *Niboshi dashi* dibuat dengan merendam *niboshi* di dalam air setelah ikan dibuang kepala agar tidak pahit.

*Ichiban dashi* ialah sebutan untuk *dashi* yang dibuat daripada hasil tapisan pertama sari *kombu* dan *katsuobushi*. *Niban dashi* ialah sebutan bagi *dashi* yang dibuat daripada *kombu* dan *katsuobushi* yang sudah diambil sarinya sewaktu membuat *ichiban dashi*.

## Pautan luar
*
Aiskrim

**Aiskrim** () adalah sejenis pencuci mulut dibuat dari hasil tenusu seperti krim (atau bahan sama jenis dengannya) dicampurkan dengan perasa dan pemanis. Protein-protein dan lemak dalam susu menghasilkan campuran emulsi yang memerangkap buih-buih udara; campuran ini dibekukan dengan mengacau sambil dikurangkan suhunya untuk mencegah pembentukan kristal ais besar serta memekatkan campuran. Secara tradisi, suhu dikurangkan dengan meletakkan campuran aiskrim ke sebuah bekas yang dimasukkan ke dalam campuran ketulan ais yang dibubuh garam untuk menurunkan titik beku air. 

Perkataan *aiskrim* dipinjamkan daripada perkataan *ice cream* dalam bahasa Inggeris yang bermaksud "air batu putar".

## Pembuatan
Aiskrim moden komersil dibuat daripada campuran bahan di bawah ini:
* 10-16% lemak susu
* 9-12% susu pejal tanpa lemak: komponen ini, juga dikenali dengan serum pejal, mengandung protein (kasein dan protein wei) dan karbohidrat (laktosa) ditemukan dalam susu
* 12-16% pemanis: biasanya gabungan sukrosa dan/atau pemanis sirap jagung berdasarkan-glukosa
* 0.2-0.5% penstabil dan pengemulsi, misalnya agar-agar atau karagin yang diambil dari rumpai laut
* 55%-64% air yang berasal dari susu padat atau bahan lainnya.

Bahan-bahan ini membentuk bahagian pepejal aiskrim yang kecil pada produk akhir, yang selebihnya merupakan udara yang dimasukkan sewaktu proses pemutaran bahan-bahan ini. Aiskrim yang mempunyai harga yang murah diperolehi daripada bahan-bahan yang murah serta kemasukan udara yang lebih banyak sehingga 50% isipadu produk akhir. Bahan-bahan penstabil dibubuh untuk memekatkan lagi campuran emusi supaya mengawal kadar pembentukan kristal air batu dalam campuran serta memlembutkan rasa aiskrim.

Aiskrim datang dalam pelbagai jenis perisa, seringklainya dengan bahan tambahan seperti kepingan coklat, kekacang, buah-buahan dan gula-gula kecil. Antara perisa aiskrim yang kerap dijual di pasar-pasar adalah perisa vanila, coklat, strawberi, and *Neapolitan* (gabungan ketiga-tiga perisa tersebut).

## Lihat juga
* Aiskrim goreng
* Loli ais

## Rujukan

### Sumber-sumber utama
* David, Elizabeth (1994). "Harvest of the Cold Months: the Social History of Ice and Ices". London: Penguin. ISBN 0-14-017641-1 .
* < 
* 

## Pautan luar

* The Complete Guide To Ice Cream
* Ice Cream History and "who really invented the ice cream cone?" 
* Great free downloadable guide to how to make ice cream from Quamut.com 
* Cooking with Chemistry, Liquid Nitrogen Ice Cream 
* Frozen Custard the Milwaukee Secret.
Patricia Ja Lee

**Patricia Ja Lee** (dikenali sebagai **Pajama Lee**, dilahirkan 19 Julai, 1975) merupakan pelakon Amerika Syarikat. Dia yang barangkali dikenali untuk lakonnya sebagai Cassie Chan di sir-siri televisyen *[[Power Rangers: Turbo]]* dan *[[Power Rangers: In Space]]*.

## Pautan luar

*
Mochi

**Mochi** adalah makanan proses Jepun yang dibuat daripada beras pulut yang ditumbuk sehingga lembut dan likat, kemudiannya dibentuk menjadi bulat. Di Jepun, mochi sering dibuat dan dimakan ketika menyambut perayaan tradisional **mochitsuki** atau perayaan Tahun Baru Jepun. Namun, jenis mochi ini sentiasa dijual dan dapat diperoleh di kedai-kedai mochi sepanjang tahun.

## Jenis mochi
Mochi mempunyai dua jenis, iaitu tsuki-mochi dan neri-mochi. Tsukimochi merupakan mochi yang dibuat daripada pulut yang dikukus dan ditumbuk dengan tukul kayu. Nerimochi pula dibuat daripada bijirin yang diuli dengan tangan. Di Jepun selain Okinawa, secara am mochi dikenali sebagai tsukimochi.

Mochi dimakan dalam pelbagai cara. Selain perbezaan bentuk dan saiz mochi, ada juga kepelbagaian dalam makanan atau perasa yang dimakan bersama mochi. Mochi digunakan bukan sahaja dalam masakan mochi atau masakan tradisional seperti *[[Ozouni|zoni]]*, namun ia juga digunakan dalam masakan Barat atau pencuci mulut.

## Jenis tsukimochi
### marumochi
Mochi yang dibentuk bulat.
### noshimochi, kakumochi (kirimochi)
Mochi yang dibentuk seperti papan dengan memanjangkan mochi kepada ketebalan 1.5 cm. Kakumochi merupakan mochi yang dipotong. Ia juga dipanggil kirimochi.
### namakomochi
Mochi yang dibentuk bujur seperti gamat. Ia dimakan dengan dipotong mengikut ketebalan yang dikehendaki dan kemudian dipanggang atau digoreng. Di barat Jepun ia dipanggil nekomochi (ねこもち) juga di mana *neko* bermaksud kucing.
### akafukumochi, gofukumochi, kawabemochi, ankoromochi, botamochi
Mochi yang dibungkus dengan anko (pes kacang merah).
### anmochi, daifuku
Mochi yang intinya anko.
### isobemochi
Kirimochi dipanggang, dicelup dalam kicap dan dibungkus dengan rumpai laut semasa ia panas.
### kinakomochi
Mochi yang ditaburkan dengan kinako (tepung soya) ke atas mochi yang dibakar, direneh atau dikukus.

### kusamochi
Mochi yang ditumbuk dengan daun yomogi. Kadang-kadang ada anko di dalamnya.
### mamemochi
Mochi yang mempunyai kacang hitam.
### zundamochi
Mochi yang dibuat dengan menghancurkan kacang edamame yang telah direbus dan mencampurkannya ke dalam mochi.

## Jenis nerimochi
### sakuramochi
Pulut dikukus, dikeringkan, ditumbuk ringan dan kemudian anko dimasukkan ke dalamnya. Selepas itu ia dibungkus dengan daun bunga sakura.
### shingenmochi
Kinako dan gula ditaburkan ke atas mochi nipis.
## Jenis mochi yang lain
### dango
Mochi yang kecil dicucuk pada lidi. Ia dimakan bersama anko. Selain cara makan ini, ada  banyak jenis cara makan. Mitarashidango ialah dango yang mentah atau dipanggang dan disalut dengan sos masin-manis yang diperbuat daripada kicap, gula, dan kanji kentang. Isobedango ialah dango yang dipanggang dengan kicap dan dibalut dengan rumpai laut.
### kashiwamochi
Mochi yang dibalut dengan daun oak. Intinya anko atau pes miso.

## Galeri

Fail:Mochituki1.jpg|thumb|Menumbuk mochi dalam *usu* (lesung)
Fail:Mochimachine3387.JPG|thumb|Pembuatan mochi secara moden

## Rujukan
Guru Terampil Onizuka

:*"Great Teacher Onizuka" dialihkan ke sini. Untuk siri drama TV yang diadaptasi daripada manga ini, sila rujuk [[Great Teacher Onizuka (siri TV)]].*

 atau ***Guru Terampil Onizuka*** dalam terbitan rasmi Bahasa Malaysia oleh Gempak Starz, yang disingkatkan sebagai ***GTO***, ialah sebuah siri manga shōnen  karya Tohru Fujisawa yang sudah diadaptasikan kepada anime, filem aksi dan drama televisyen yang mengisahkan Eikichi Onizuka, seorang bekas ahli bōsōzoku (geng motosikal) berusia 22 tahun yang berazam menjadi guru sekolah yang terhandal di Jepun. GTO merupakan penyambungan kepada siri-siri manga Fujisawa yang lain *[[Shonan Junai Gumi]]* (lit. "Kumpulan Cinta Sejati Shōnan) dan *[[Bad Company (manga)|Bad Company]]*. GTO memenangi Anugerah Manga Kodansha untuk kategori shōnen pada tahun 1998.

Manga GTO telah diadaptasi kepada sebuah siri drama ''live-action'' 12 episod yang dibintangi Takashi Sorimachi sebagai Onizuka dan Nanako Matsushima sebagai rakan setugasnya Azusa Fuyuzuki.
## Rujukan

## Pautan luar
*Tokyopop's GTO section
Great Teacher Onizuka (siri TV)

***Great Teacher Onizuka*** atau GTO merupakan sebuah drama Jepun yang popular di Fuji TV.Drama ini pernah ditayangkan pada 7 Julai 1998 dan tayangannya tamat pada 22 September 1998.

GTO mempunyai 12 episod yang mengisahkan kehidupan seorang guru yang bernama Onizuka.Drama ini sebenarnya brasal daripada manga *[[Guru Terampil Onizuka]]* karya Fujisawa Tohru.

## Pelakon

* Sorimachi Takashi sebagai Onizuka Eikichi 
* Matsushima Nanako sebagai Fuyutsuki Azusa 
* Kubozuka Yosuke sebagai Kikuchi Yoshito 
* Ikeuchi Hiroyuki sebagai Murai Kunio 
* Nakamura Aimi sebagai Aizawa Miyabi 
* Kirari sebagai Mizuki Nanako 
* Oguri Shun sebagai Yoshikawa Noboru 
* Yamazaki Yuta sebagai Watanabe Masaru 
* Tokuyama Hidenori sebagai Yoda Kenji 
* Fujiki Naohito sebagai Saejima Ryuji 
* Kuroda Miki sebagai Nomura Tomoko 
* Nakao Akira sebagai Uchiyamada Hiroshi 
* Hara Fumina (episod Khas) 

## Lagu Tema

* Poison nyanyian Sorimachi Takashi

## Pautan luar

*http://www.tokyopop.com/dbpage.php?propertycode=GTO&categorycode=BMG
Tamagoyaki

**Tamagoyaki** ([ta-ma-go-ya-ki], 卵焼き atau 玉子焼き; "telur panggang") adalah sejenis telur dadar yang didapati di Jepun. Telur dadar ini dibuat dimasak menggunakan alat kuali bersegi empat khas dipanggil *makiyakinabe* (玉子焼き鍋; たまごやきなべ). Telur dikacau agar kuning telur bercampur dengan putih telur serta ditambah gula dan garam atau kicap sebagai penambah perisa; telur ini lalu digoreng selapis demi selapis sambil digulung dengan penyepit.

## Jenis
Telur dadar ini boleh dimasak dengan pelbagai cara bagi menambah perisa yang pelbagai pada asas telur itu sendiri:
* **Dashimaki tamago** - Tamagoyaki yang tidak manis kerana dicampur sari katsuobushi yang popular di daerah Kansai, sedangkan Tamagoyaki dengan gula yang sangat banyak lebih popular di Tokyo.
* **Umaki** - tamagoyaki dengan belut (*unagi*) jenis "kabayaki" yang disembunyikan di dalam gulungan telur sewaktu telur digoreng.
* **Atsuyaki tamago** - tamagoyaki yang sengaja dibuat tebal, digunakan sebagai *neta* pada sushi.

## Lihat juga
* Datemaki
* Telur goreng
Nyalas

**Nyalas** merupakan sebuah pekan yang terletak di daerah Jasin, Melaka, Malaysia.

## Asal nama
Nyalas mendapat nama dari daun palas yang banyak terdapat di kawasan ini suatu masa dahulu. Kawasan Nyalas ini terbahagi kepada 5 solok iaitu Solok Gapis, Solok Mantai, Solok Ayer Repat, Solok Palembang dan Kampung Baru.

Terdapat 3 buah taman perumahan di Pekan Nyalas. 
Kampung ini terkenal dengan limau bali Nyalas. Untuk makluman, pasar malam diadakan pada setiap hari Jumaat di jalan menghala ke Felda Bukit Senggeh.

Penghulu Kampung Nyalas ialah En.Yusof Bin Botak. Kampung ini mempunyai tiga JKK.
Pengerusi JKK Nyalas ialah En.Sham Zainal Bin Abdul Karim. Pengerusi JKK kampung Gapis pula ialah En.Bakar Bin Kamis, manakala pengerusi bagi kampung Gapis Mantai ialah Tuan 
Haji Norman Bin Rusdi.

## Kemudahan asas
Kampung ini mempunyai beberapa buah sekolah seperti SMK Nyalas, SK Nyalas, SJKC Toon Hua dan SRA JAIM Masjid Tua Nyalas. Nyalas juga terdapat beberapa bangunan kerajaan seperti balai polis, bangunan jeperun,dan tiga buah balai raya.

## Geografi
### Pekan Berdekatan
# Selandar
# Simpang Bekoh
# Ayer Kuning Selatan
# Pekan Jus
Datemaki

adalah makanan Jepun yang diperbuat daripada telur seperti Tatsuyaki tamago tapi dengan campuran ikan dan udang yang dilumatkan serta diberi mirin dan gula hingga terasa manis. Semua bahan-bahan dimasak menggunakan kuali leper bersegi empat.

Di daerah Nagasaki yang terkenal dengan kuih Castella (Kasutera), datemaki juga terkenal dengan nama Kasutera Kamaboko.

Di Jepun, datemaki merupakan makanan istimewa yang dihidangkan untuk menyambut Tahun Baru.

## Asal usul nama
* Kononnya Date Masamune (seorang daimyo dari zaman Sengoku) suka makan masakan telur seperti ini sehingga dinamakan Datemaki.
* Masakan ini merupakan sejenis Tamagoyaki yang merupakan masakan sederhana, tetapi dibuat khas dengan campuran ikan dan udang, sehingga dinamakan Datemaki (dalam bahasa Jepun, "Date" berarti berhias).
Kakuro

**Kakuro** ialah sejenis permainan teka-teki logik yang sering dipandang sebagai transliterasi matematik bagi teka silang kata. Teka-teki kakuro juga dikenali dengan nama asalnya *Cross Sums* dan nama-nama lain seperti *Cross Addition*; namun, nama Jepun *Kakuro,* iaitu singkatan bagi *kasan kurosu,* (, "silang tambah") kelihatan makin diterima umum dan maka itulah teka-teki ini dinamakan sedemikian dalam kebanyakan hasil penerbitan. Kakuro amat popular di Jepun, dan hanya mengekori Sudoku di kalangan teka-teki logik oleh syarikat Nikoli.http://www.conceptispuzzles.com/articles/kakuro/index.htm

## Permainan dan istilah asas
Teka-teki Kakuro asasnya dimainkan dalam sebuah grid petak-petak berisi dan kosong, iaitu masing-masing "hitam" dan "putih" — biasanya bersaiz 16&times;16, namun terdapat pelbagai dimensi berbeza. Selain barisan tertinggi dan ruangan yang paling di kiri yang semuanya hitam, grid ini, sepertilah teka silang kata, dibahagikan kepada "entri" — barisan ortogon petak-petak putih — oleh petak-petak hitam. Petak-petak hitam yang berfungsi sebagai pembayang dipotong satu jalur pepenjuru dari atas kiri hingga bawah kanan dibubuh nombor dalam satu atau kedua-dua belah jalur, agar setiap entri melintang bersamaan dengan nombor dalam separuh petak hitam di kiri terdekat dan setiap entri menegak bersamaan dengan nombor dalam separuh petak hitam di atas terdekatnya. Nombor-nombor dalam petak hitam inilah yang berperanan sebagai pembayang seperti dalam teka silang kata.

Tujuan teka-teki ini adalah untuk memasukkan satu digit dari 1 hingga 9 ke dalam satu petak putih agar jumlah angka-angka dalam setiap entri bersamaan dengan bayangan yang dikaitkan dengannya dan bahawa mana-mana satu digit tidak dipakai lebih sekali dalam mana-mana entri. Peraturan ketiadaan penggandaan inilah yang membolehkan perekaan teka-teki Kakuro dengan penyelesaian yang unik, dan ini bermakna penyelesaian teka-teki Kakuro melibatkan lebih penyelidikan kombinasi, berbanding Sudoku yang fokusnya adalah kepada pilih atur.

## Pautan luar

*Tutorial di Nikoli (Macromedia Flash diperlukan)
*Play Kakuro Play Kakuro Online
*Cross Sums Number Combination Guide : Panduan yang menjelaskan pelbagai kombinasi angka yang boleh dipakai untuk bilangan ruang kosong yang tertentu. 
*Complexity and Completeness of Finding Another Solution and its Application to Puzzles : Rujukan matematik yang membuktikan kelengkapan NP.
*Automatic Kakuro solver : Aplikasi atas talian untuk penyelesaian Kakuro automatik.
*Will's Kakuro Masterclass: Pengenalan kepada Kakuro
*The New Grid on the Block: Pengenalan kepada Kakuro oleh akhbar *[[The Guardian]]*
*Table of combinations for use in Kakuro
*Kakuro Solver : A kakuro solver written in Prolog.
Haile Gebrselassie

**Haile Gebrselassie** (lahir 18 April 1973 di Asella, Provinsi Arsi, Habsyah) ialah seorang pelari jarah jauh dan atlet jalan raya. Kini beliau merupakan pemegang rekod dunia dalam 20K dan maraton. Beliau telah memecahkan 25 rekod dunia dan memenangi kebanyakan acara Sukan Olimpik dan kejohanan dunia dalam acara larian jarak jauh. Pada November 2021, Haile Gebreselassie berada di barisan pertempuran di Ethiopia menentang pemberontak Tigray.

## Kehidupan awal
Haile Gebrselassie terlibat di peringkat antarabangsa sejak 1992  apabila menang acara 5000 m dan 10,000 m di Kejohanan Athletik Remaja Dunia . Kemudian menang lagi acara 10,000 m di Kejohanan Trek dan Padang Dunia tahun 1993, 1997, 1999. Beliau mendapat tempat ke-2 acara 5000 m dalam kejohanan dunia.  1994, beliau menang pingat gangsa  dalam Kejohanan Rentas Negara Dunia IAAF . Kemudian memecahkan rekod duania dengan 12.56.96 dalam acara 5000 m , mengalahkan Said  Said Aouita.

Pada 1995, Gebrselassie berlari 10000 m dalam masa 26:45.53 di  Hengelo, Netherland . Musim panas yang sama, di Zurich, Switzerland, Gebrselassie berlari 5000 m dalam masa  12:44.39.

## Teknik
Menurut biografi beliau dalam lamanweb Majlis Olimpik Antarabanga, beliau membesar di sebuah ladang di Ethiopia dan berlari 10 km setiap pagi pergi ke sekolah  dan berlari balik ke rumah. Latihan ini bersama beg penuh buku-buku , membentuk postur kaki yang kuat dan kejap.

## Pencapaian
*1993
**Kejohanan Olahraga Dunia 1993
***10,000 m - pingat **emas**
***5,000 m - pingat perak
**Kejohanan Olahraga Afrika 1993
***5,000 m - pingat perak
***10,000 m - pingat gangsa

*1994 
**Kejohanan Merentas Desa Dunia IAAF 1994 - pingat gangsa

*1995
**Kejohanan Olahraga Dunia 1995
***10,000 m - pingat **emas**

*1996
**Sukan Olimpik 1996
***10,000 m - pingat **emas**

*1997
**Kejohanan Olahraga Dunia 1997
***10,000 m - pingat **emas**
**Kejohanan Tertutup Dunia IAAF 1997
***3,000 m - pingat **emas**

*1999
**Kejohanan Olahraga Dunia 1999
***10,000 m - pingat **emas**
**Kejohanan Tertutup Dunia IAAF 1999
***1,500 m - pingat **emas**
***3,000 m - pingat **emas**

*2000
**Sukan Olimpik 2000
***10,000 m - pingat **emas**

*2001
**Kejohanan Olahraga Dunia 2001
***10,000 m - pingat gangsa
**Kejohanan Separuh Marathon Dunia 2001 - **juara**

*2003
**Kejohanan Tertutup Dunia IAAF 2003
***3,000 m - pingat **emas**
**Kejohanan Olahraga Dunia 2003
***10,000 m - pingat perak

## Catatan peribadi terbaik
### Luar
 
  
melalui sebahagian acara separuh marathon

### Dalam dewan

## Pautan luar
* Gebrselassie approaching Record for Running Records
* Gebrselassie's World Records, rankings, race history, recent news, and more.
Orang Inggeris

**Orang Inggeris** (bahasa Inggeris: *English people* - daripada Inggeris Tua, *[[Ænglisc]]*) ialah suatu negeri dan suku bangsa asli Amerika Syarikat, Australia, Kanada, dan England yang bertutur bahasa Inggeris. Penduduk tunggal terbesarnya suku Inggeris yang tinggal di Amerika Syarikat, Australia, Kanada, England – negara lembaga terbesar Amerika Syarikat Australia Kanada United Kingdom.

## Takrifan

*[[Oxford English Dictionary]] (OED)* menyatakan bahawa rakaman terawal perkataan 'Inggeris' adalah "Daripada atau kepunyaan kumpulan orang Teutonic yang secara kumpulan digelar *Angelcynn* [...] terdiri daripada Angles, Saxons, dan Jutes, yang meneroka di Britain sewaktu abad ke-5." Walau bagaimanapun, *OED* selanjutnya menyatakan 

Dengan pergabungan elemen-elemen puak Celtic dan Scandinavia penduduk pada orang 'Inggeris', adj. tiba pada abad ke-11 berkaitan pada semua penduduk asli ‘England’, apa-apa sahaja nenek moyang mereka. Tetapi untuk satu atau dua generasi setelah Norman Conquest, keturunan-keturunan penakluk, walaupun dilahirkan di England, selanjutnya dianggap 'Perancis', jadi perketaan Inggeris, seperti digunakan pada orang, adalah untuk suatu waktu terhad pada mereka yang nenek moyang meneloka di England sebelum Penaklukan."


Hari ini, perkataan ini boleh dirujukkan pada suatu 'negara Inggeris' mengandungi sesiapa yang menganggap diri mereka Inggeris dan dianggap Inggeris oleh banyak orang (sila lihat nasionalisme sivik). Walau bagaimanapun, definisi ini tidak dikongsi oleh semua penulis, sesetengah mereka berfikir bahawa orang Inggeris secara lebih eksklusif sebagai seorang "Anglo-Saxon" atau sekurang-kurangnya suatu suku kaum "Putih" yang berkongsi moyang yang sama.

## Rujukan
Kids Station

**Kids Station** (Japanese:キッズステーション, *kizzu sutēshon*)ialah sebuah saluran televisyen Jepun yang menyiarkan animasi dan media-media kartun untuk kanak-kanak. Kids Station jiga menyiarkan animasi yang disasarkan buat orang dewasa pada waktu malam, misalnya seperti *[[Shadow Star|Narutaru]]* dan *[[Magical Shopping Arcade Abenobashi]]*.

Salurannya disiarkan melalui kabel dan TV satelit.

## Pautan luar
* Laman rasmi Kids Station
Orang Portugis

**Orang Portugis** (bahasa Portugis: *os portugueses*) adalah suku kaum atau bangsa etnik yang berasal dari negara Portugal yang terletak di Semenanjung Iberia, barat daya Eropah. Bahasa Portugis ialah bahasa asli mereka manakala agama utama mereka pula ialah Gereja Katolik.

Bangsa Portugis ialah daripada populasi selatan Eropah. Asal etnik mereka pula ialah gabungan pra-Rom Celt dan puak-puak Iberia (dipanggil Celtiberian, seperti Lusitanian, Calaicians atau Gallaeci dan Cynetes atau Conii, puak-puak kecil, Bracari, Celtici, Coelerni, Equaesi, Grovii, Interamici, Leuni, Luanqui, Limici, Narbasi, Nemetati, Paesuri, Quaquerni, Seurbi, Tamagani, Tapoli, Turduli, Turduli Veteres, Turdulorum Oppida, Turodi dan Zoelae).

Pengaruh-pengaruh penting yang lain adalah daripada orang-orang Rom (Bahasa Portugis berasal daripada Bahasa Latin, ini juga boleh dianggap orang Rom sebagai pengaruh terbesar mereka), puak-puak Visigoths dan puak Suevi (Quadi dan Marcomanni) , kesemua mereka mendiami di wilayah-wilayah Portugis.

Pengaruh-pengaruh kecil pula adalah daripada orang-orang Yunani dan puak-puak Phoenicia-Carthaginia, Vandal (Silingi dan Hasdingi) serta orang-orang Alan dan Moor (orang Arab Berber dan Arab asli).

## Rujukan
* http://www.worldchristiandatabase.org/
Chawanmushi

() ialah makanan Jepun yang dibuat daripada campuran telur ayam dan dashi yang dikukus di dalam mangkuk. Makanan ini dihidangkan bersama mangkuknya dan dimakan sebagai makanan pembuka selera.

Di dasar mangkuk diletakkan penyedap rasa seperti daun mitsuba, cendawan shiitake, biji ginkgo biloba yang sudah dikupas, kamaboko, udang, atau daging ayam. Campuran telur dan dashi dituangkan secara perlahan-lahan ke dalam mangkuk agar tidak terbentuk buih.

Cara membuat dan cara mengukus memerlukan perhatian di dalam Chawanmushi yang sudah masak tidak wujud buih. Telur dicampur dengan *dashi* dengan dikacau secara tidak berlebihan. Tutup kukusan dengan beralaskan kain dan harus direnggangkan sedikit sewaktu mengukus agar telur tidak menjadi terlalu keras.

Chawanmushi sudah terkenal di Jepun sejak zaman kuno. Makanan ini merupakan hidangan semua musim, dihidangkan secara sejuk ketika musim panas atau dihidangkan panas-panas ketika musim sejuk. Tekstur Chawanmushi yang lembut seperti puding kustard senang dimakan anak-anak dan orang tua.

Chawanmushi yang di dalamnya dicampur udon disebut Odamaki mushi (Odamaki udon).

## Pautan luar
 Resipi Chawanmushi
Air mani

**Air mani** atau **semen** ([sé.men] ; serapan Latin) ialah cairan tubuh yang keluar dari zakar lelaki hasil daripada nafsu syahwat. Ia biasanya mengandungi spermatozoa. Air mani dikeluarkan ("dipancut") oleh gonad (kelenjar seksual) dan organ-organ seksual lainnya dari lelaki atau binatang hermafrodit, termasuk siput, untuk persenyawaan sel telur perempuan atau betina.

## Aspek-aspek fisiologi
### Persenyawaan dalaman dan luaran
Bergantung kepada jenis spesis, spermatozoa dapat menyuburkan sel telur secara luaran atau dalaman. Dalam persenyawaan luaran, spermatozoa mensenyawakan sel telur (ovum) secara langsung, di luar organ seksual betina. Ikan benita, misalnya, menebarkan ovumnya ke lingkungan akuatiknya, yang kemudian disenyawakan oleh air mani dari ikan jantan. 

Namun dalam persenyawaan dalaman, persenyawaan terjadi dalam organ seksual pihak betina. Persenyawaan dalaman terjadi selepas pihak betina menerima air mani oleh pihak jantan melalui hubungan jenis. Di kalangan binatang bertulang belakang yang rendah (amfibia, reptilia, burung dan mamalia monotrem), hubungan jenis dicapai melalui kloaka jantan dan betina. Di kalangan haiwan mempunyai kantung (marsupial) dan mamalia mempunyai uri, hubungan jenis melalui faraj.

## Rujukan


## Pautan luar
* 
* "factors that affect spermatogenesis"
* "Does Semen Have Antidepressant Properties?" oleh Gordon G. GallupGordon G. Gallup
* Rencana tentang kandungan sperma
* Rencana mengenai ketagihan air mani
Teriyaki

adalah cara dalam masakan Jepun yang digril atau dipanggang atas kuali besi yang rata untuk memanggang dengan menggunakan sos teriyaki (). Sos *tare* dicampurkan daripada kicap, sake (atau mirin) dan gula pasir (atau madu) dengan kadar 1:1:1. Campuran ini dipanaskan sehingga mencapai kepekatan diingini. 

Perkataan teriyaki berasal dari perkataan  yang bermaksud "bersinar" (kerana mengandungi gula), dan perkataan  iaitu "bakar" atau "panggang". Kaedah memanggang ini diciptakan tukang-tukang masak Jepun pada tahun 1600-an.

Bahan-bahan makanan yang akan dipanggang, dicelup dan diperap dengan sos teriyaki buat beberapa kali hingga betul-betul masak. Di Jepun, bahan yang banyak dipakai dalam masakan teriyaki adalah ikan yang yang banyak daging (tongkol, pelaling, trout, marlin), sedangkan masakan teriyaki di luar Jepun menggunakan pelbagai jenis daging (ayam, lembu, babi), sotong ataupun bahan daripada ubi konnyaku.

## Lihat juga
* Barbeku

## Rujukan